Държавен вестник, бр. 105, 2011 г., стр. 27

БРОЙ  105	
Д Ъ Р Ж А В Е Н  В Е С Т Н И К 	
СТР.  27  
15. възможностите и условията за включва­
не на необходимите основни и допълнителни 
данни за абоната в телефонен указател по 
чл. 182, ал. 1, т. 4 и предоставянето им на 
предприятия, които изготвят и публикуват 
телефонни указатели и/или предоставят 
телефонни справочни услуги; 
16. действия, които предприятието може 
да предприеме при заплаха или в отговор 
на инциденти, свързани със сигурността или 
целостта на мрежата;
17. информация, свързана с използването 
на електронни съобщителни мрежи и услуги 
за извършване на незаконни дейности или 
за разпространение на вредно съдържание и 
със средствата за защита срещу рискове за 
личната сигурност, неприкосновеността на 
личния живот и личните данни във връзка 
с предоставяната от предприятието услуга.“
2. В ал. 2:
а) в т. 1 след думите „съобщителна мре­
жа“ се добавя „и/или информационните му 
системи“;
б) създава се нова т. 3:
„3. поддържане на услуги за наблюде­
ние и контрол на разходите от страна на 
абоната, когато такива са договорени или 
такова задължение е наложено по реда на 
чл. 237а, включително предизвестие преди 
достигане на определена финансова граница 
на потребление;“
в) досегашната т. 3 става т. 4 и в нея ду­
мата „писмено“ се заличава;
г) досегашните т. 4, 5, 6 и 7 стават съот­
ветно т. 5, 6, 7 и 8;
д) създава се т. 9:
„9. уведомяване на крайните потребители 
не по-късно от един месец от изтичане на 
срока на индивидуалните договори с тях.“
3. Създават се ал. 4 и 5:
„(4) Условията по ал. 1 и 2 следва да бъдат 
съставени от предприятията ясно, изчерпа­
телно и в леснодостъпна за абонатите форма.
(5) Комисията може да дава задължителни 
указания на предприятията, предоставящи 
електронни съобщителни услуги, относно 
спазването на ал. 4.“
§ 148. В чл. 228 се правят следните изме­
нения и допълнения:
1. Досегашният текст става ал. 1 и в нея:
а) в текста преди т. 1 думата „телефонни“ 
се заменя с „електронни съобщителни“;
б) точка 4 се изменя така:
„4. срок на договора и условия за под­
новяване и прекратяване на услугите и на 
договора, включително:
а) изисквания за минимално потребление 
или минимална продължителност за възполз­
ване от промоционални условия; 
б) такси, свързани с преносимостта на 
номера и други идентификатори;
в) неустойки и обезщетения, свързани 
с прекратяване на договора, включително 
възстановяване на направени разходи по 
отношение на крайни електронни съобщи­
телни устройства;
г) едностранно прекратяване на договора 
от страна на абоната с едномесечно предиз­
вестие;“
в) точка 6 се отменя.
2. Създават се ал. 2 – 6:
„(2) Условията по ал. 1 следва да бъдат 
съставени ясно, изчерпателно и в леснодос­
тъпна за абонатите форма. 
(3) Индивидуалният договор при общи 
условия влиза в сила в 7-дневен срок след 
сключването му, освен ако абонатът изрично 
не е заявил писмено желание договорът да 
влезе в сила незабавно.
(4) Липсата на заявено желание на абона­
та по ал. 3 за незабавно влизане в сила на 
договора не може да бъде основание пред­
приятието да откаже сключване на договор. 
Изключение от това изискване се допуска в 
случаите, когато при подписване на договора 
се предоставят и крайни устройства.
(5) В срока по ал. 3, когато е приложим, 
абонатът има право едностранно да прекрати 
договора, без да дължи неустойки.
(6) Комисията може да дава задължителни 
указания на предприятията, предоставящи 
електронни съобщителни услуги, относно 
спазването на ал. 1 и 2.“
§ 149. В чл. 229 се правят следните изме­
нения и допълнения:
1. Досегашният текст става ал. 1 и в нея:
а) в текста преди т. 1 думите „освен ин­
формацията по чл. 228, и“ се заменят с „ус­
ловията по чл. 227, ал. 1 и 2 и чл. 228, които 
следва да бъдат съставени ясно, разбираемо 
и в леснодостъпна за абонатите форма.“;
б) точки 1 – 4 се отменят.
2. Създава се ал. 2:
„(2) Комисията може да дава задължителни 
указания на предприятията, предоставящи 
електронни съобщителни услуги, относно 
спазването на ал. 1.“
§ 150. Създава се чл. 229а:
„Чл. 229а. (1) Срочен договор може да 
бъде продължен само при изрично писмено 
съгласие на абоната относно условията за 
продължаване. При липса на такова съгла­
сие след изтичане срока на договора той се 
преобразува в безсрочен при същите условия. 
Абонатът има право да прекрати безсрочния 
договор с едномесечно предизвестие, без да 
дължи неустойки за това.
(2) Нищожни са всички уговорки, които 
противоречат на ал. 1.“
§ 151. В чл. 230 се правят следните изме­
нения и допълнения:
1. Алинеи 2 и 3 се изменят така: